
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/2182
URBROJ: 251-13-11-16/001-23-2
Zagreb, 20. studenog 2023.



Z A P I S N I K
s  31. sjednice Vijeća Mjesnog odbora Pongračevo, održane 20. studenog 2023. u 18.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, 
Odsutni članovi vijeća: Bruno Orešković, Oto Čaleta
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 30. sjednice. 

Predsjednica daje na glasovanje zapisnik s 30. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog Plana malih komunalnih akcija Mjesnog odbora Pongračevo za 2024. godinu
2. Prijedlog zaključka za sanaciju nogostupa na raskrižju Vitezićeve ulice i Ulice Matka Baštijana
3. Prijedlog zaključka za postavljanjem uspornika u Ulici Dragojle Jarnević, Ulici Dore Pfanove, Ulici Sunčane Škrinjarić, Ulici Višnje Stahuljak, Ulici Zvjezdane Ladike, Ulici Jurja Andrassyja i Vitezićevoj ulici
4. Prijedlog zaključaka za povremeno korištenje prostora

5. Aktualnosti u Mjesnom odboru Pongračevo
6. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog Plana malih komunalnih akcija Mjesnog odbora Pongračevo za 2024. godinu
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Plan malih komunalnih akcija

Mjesnog odbora Pongračevo za 2024. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Pongračevo, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 77.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2024.

Ad 2. Prijedlog zaključka za sanaciju nogostupa na raskrižju Vitezićeve ulice i Ulice Matka Baštijana
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1. Vijeće Mjesnog odbora Pongračevo traži sanaciju nogostupa na raskrižju Vitezićeve ulice i Ulice Matka Baštijana na dijelu Vitezićeve ulice prema sjeveru, istočni dio nogostupa.
2. Ovaj Zaključak dostavlja se Vijeću Gradske četvrti Trešnjevka – sjever.      

Ad 3. Prijedlog zaključka za postavljanjem uspornika u Ulici Dragojle Jarnević, Ulici Dore Pfanove, Ulici Sunčane Škrinjarić, Ulici Višnje Stahuljak, Ulici Zvjezdane Ladike, Ulici Jurja Andrassyja i Vitezićevoj ulici
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 
Z A K LJ U Č A K

1. Vijeće Mjesnog odbora Pongračevo predlaže postavljanje uspornika u Ulici Jurja Andrassya, te prometni komisijski očevid za ostale ulice; Ulica Dragojle Jarnević, Ulica Dore Pfanove, Ulica Sunčane Škrinjarić, Ulica Višnje Stahuljak, Ulica Zvjezdane Ladike, Ulica Ivana Rabara i Vitezićeva ulica.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE
Vijeće Mjesnog odbora Pongračevo je zaprimilo dopis gospođe Mirne Ćorić u kojem se traži postavljanje uspornika. 

Članovi Vijeća Mjesnog odbora Pongračevo smatraju da su postavljeni rotori te znakovi zone 30 dovoljno usporili promet, te smatraju da uspornici nisu potrebni osim u Ulici Jurja Andrassyja u kojoj je već tražen uspornik (na sjednici od 14.09.2022. godine). Navedena ulica predstavlja sjeverni koridor naselja s velikim brojem stambenih zgrada i spaja prometnu Selsku cestu sa Stubičkom ulicom. Vozila prebrzo voze navedenom ulicom i predstavljaju opasnost za pješake i djecu koja polaze obližnju Područnu školu Pongračevo.

Traži se komisijski prometni očevid radi navedene problematike.

Ad 4. Prijedlog zaključaka za povremeno korištenje prostora

Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K L J U Č A K

1. Orijentacijskom klubu KAPELA iz Zagreba, Oreškovićeva 8a, koje zastupa Goran Vodopija, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, u prostoru male dvorane na 1. katu, u terminu ponedjeljkom od 20.00 do 21.30 i teče od 01. prosinca 2023. godine do 30. studenog  2024. godine.
2. Prostor iz točke 1. ovog Zaključka, koristiti će Orijentacijski klub KAPELA, bez naknade.
3. Orijentacijski klub KAPELA  obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.
Z A K LJ U Č A K

1. Domovinskom pokretu iz Zagreba, Vlaška ulica 81F, koju zastupa Valerije Bagadur, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, male dvorane na katu desno, u terminu prvi i treći utorak u mjesecu u vremenu od 17.00 do 20.00 sat i teče od 1. prosinca 2023. godine do 30. studenog 2024. godine.

2. Prostor iz točke 1. ovog Zaključka, koristit će DOMOVINSKI POKRET, bez naknade.

3. DOMOVINSKI POKRET obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.
Ad 5. Aktualnosti u Mjesnom odboru Pongračevo

Članovi Vijeća raspravljali su o aktualnoj problematici.
Ad 6. Pitanja, prijedlozi i obavijesti
Predsjednica informira članove o zaprimljenim upitima putem maila.

Zaprimljen je mail M. Marušića, a vezano uz koševe za sitni otpad u novijem dijelu naselja Pongračevo. O istome ćemo raspravljati na idućoj sjednici.

Zaprimljen je mail M. Petrak o vrtljačama i rupama na kolniku u Ulici Vladimira Gortana. Na slikama poslanim u mailu je vidljivo da su rupe nastale u privatnom dvorištu. Vijećnici MO Pongračevo su obišli lokaciju i utvrdili da na kolniku nema vidljivih rupa.

Zaprimljen je mail B. Peček (ponovno) a vezano uz odlomljene betonske ploče na Fallerovom šetalištu te je proslijeđen (ponovno) na ured mjesne samouprave kako bi se dobio odgovor od Hrvatskih voda u čijem je vlasništvu lokacija.
· najava iduće sjednice za 11.12.2023. u 18.00 sati

Budući da nema više pitanja, predsjednica Vijeća zaključuje sjednicu.
Sjednica je završila u 19.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                     Lana Belinić, v. r.

